Arabianstranden strekker seg fra utløpet av elva Vanda og sørover langs Gammelstadsviken. Området er et gammelt industriområde, tidligere dominert av Arabias porselensfabrikk, som har gitt navn til stedet. Porselensfabrikken ble grunnlagt i 1874, og var på 1930-tallet Europas største med over 1500 ansatte. I dag er Arabia en del av Iittala Group, og produksjonen er flytta. Fabrikklokalene fungerer nå som design- og kunstindustrisenter.